stanford-oval/wikipedia huggingface dataset:
Tiina Pakkala

| Tiina Pakkala> Henkilötiedot |
| --- | --- |
Syntynyt: 19. kesäkuuta 1962 (ikä 62) Revonlahti
Kansalaisuus:   Suomi
Yleisurheilija
Seura:  Viipurin Urheilijat
Ennätykset:  400 m: 53,80 (1987) 800 m: 2.02,35 (1988)
Tiina Pakkala (s. 19. kesäkuuta 1962 Revonlahti) on suomalainen juoksija. Hän edusti Viipurin Urheilijoita ja häntä valmensivat Pertti Helin, Jussi Salmi ja Timo Hietanen.
Pakkala edusti Suomea aikuisten maaotteluissa vuosina 1985–1991. Hän voitti 400 metrin maaottelujuoksun Tukholmassa 1987 ja 800 metrin kilpailun Helsingissä 1988 ja Kouvolassa 1989. 4 × 400 metrin viestiä hän oli voittamassa vuonna 1987 Tampereella ja Tukholmassa ja vuonna 1989 sekä Kouvolassa että Tukholmassa. Hallimaaottelussa hän voitti 800 metriä Luulajassa 1989.
Pakkala voitti 800 metrin Suomen mestaruuden Kuopiossa 1987 ja Hämeenlinnassa 1988. SM-hopeaa hän sai 1989 sekä SM-pronssia 1990 ja 1991. 400 metrillä hän saavutti SM-hopeaa 1988 sekä SM-pronssia 1984, 1985, 1989 ja 1990. Viestijuoksun SM-kilpailuissa hän kuului 4 × 400 metrin voittajajoukkueeseen 1989 ja 1990 sekä 4 × 800 metrin mestarikvartettiin 1988, 1990 ja 1991. Sisäratojen SM-kilpailuissa hän voitti 800 metrin mestaruuden Tampereella 1989.
Surut

Surut on tamperelainen vuonna 2017 perustettu metalliyhtye, jonka esikoislevy Unelma julkaistiin joulukuussa 2023 Suicide recordsin kautta. Albumin singlen "Nyt Olet Kaunis" musiikkivideo valittiin Berlin Music Video Awards Silver Screen Selection -näytökseen vuonna 2024.
Kokoonpano

Ville Ylinen – laulu
Ville-Pekka Valtonen – kitara
Juuso Koskinen – kitara
Otto Sahlgren – basso
Mika Salminen – rummut
Diskografia

Surut-EP (omakustanne 2020/ Petrichor 2021)
Unelma (Suicide Records 2023)
Diskografia > Singlet

Vihollinen (2020)
Nyt Olet Kaunis (2023)
Yksin (2023)
Pakotan hymysi kasvoilleni (2023)
Stuttgartin päärautatieasema

| Stuttgart Hauptbahnhof |
| --- | --- |

Perustiedot
Lyhenne:  TS
Sijainti:  48°47′02″N, 009°10′51″E
Kunta:  Stuttgart
Liikenne
Kaukoliikenne:  kyllä
Paikallisjunat:  S-Bahn
Asemarakennus
Tyyppi:  pääteasema
Valmistunut:  1927
Lipunmyynti:  kyllä
Ratapiha
Raiteisto:  17 laituriraidetta
Näkymä aseman tornista.
Stuttgartin päärautatieasema on rautatieasema Stuttgartin keskustassa Saksassa.
Historia

Rahojen keruu uutta asemaa varten alkoi vuonna 1914. Alkuperäisessä suunnitelmassa ollut lasinen laiturikatos jäi rakentamatta ensimmäisestä maailmansodasta johtuneista myöhästymisistä. Asema avattiin virallisesti 21. lokakuuta 1922 joskin työt valmistuivat vasta joulukuussa 1927. Arkkitehti oli Paul Bonatz. Kaikki 17 raidetta sähköistettiin vuonna 1933. Asema kärsi toisessa maailmansodassa mittavia vahinkoja liittoutuneiden pommitettua sitä.
Stuttgart 21

Stuttgartin asema on suunniteltu muutettavaksi pääteasemasta maan alla sijaitsevaksi läpikulkuasemaksi. Tarkoituksena on lyhentää matka-aikoja ja vapauttaa keskustassa rakentajille uutta tonttialaa. Asema on nykyisellään läpiajettava vain S-Bahnin osalta, kaukoliikenteelle se on pääteasema. Suunnitelmia rakentaa asemasta kokonaan läpiajettava on tehty vuosia. Maan hallitus, osavaltio ja Deutsche Bahn ilmoittivat suunnitelmien hyväksymisestä 19. heinäkuuta 2007. Hinta-arvio oli vuonna 2007 noin 2,8 miljardia miljardia euroa. Marraskuussa 2009 hinta-arvio oli noussut 4,5 miljardiin euroon.
Rakentaminen alkoi keväällä 2010. Alkuperäinen valmistumisaika vuodelle 2019 on siirtynyt vuoteen 2025.
Muuta

Aseman lähellä on myös ICE- sekä IC -varikko. RegionalExpress ja RegionalBahn -junat käyttävät myös sitä. Heinäkuussa 2007 uusi TGV -juna aloitti liikennöinnin Stuttgartin ja Pariisin välillä neljä kertaa päivässä. Matka kestää 3 tuntia ja 40 minuuttia huippunopeuden ollessa 320 km/h.
Asema on tunnettu 12-kerroksisesta tornistaan, jonka huipulla on suuri pyörivä Mercedes-Benzin logo.
Aiheesta muualla

Kuvia tai muita tiedostoja aiheesta Stuttgartin päärautatieasema Wikimedia Commonsissa
Surudi milli

| Surudi milli |
| --- | --- |

Valtio:   Tadžikistan
Säveltäjä:  Suleiman Judakov
Sanoittaja:  Gulnazar Keldi
Sävelletty:  1946
Surudi milli on Tadžikistanin kansallislaulu. Se otettiin virallisesti käyttöön vuonna 1991. Laulun on säveltänyt Suleiman Judakov ja sanoittanut Gulnazar Keldi.Samalla sävelellä laulettiin myös Tadžikistanin sosialistisen neuvostotasavallan hymni.
Tadžikinkieliset sanat

| 0 | 1 | 2 |
| --- | --- | --- |
| Kyrillisin kirjaimin | Translitterointi | Persialais-arabialaisella kirjoituksella |
| Диёри арҷманди мо,  Ба бахти мо сари азизи ту баланд бод,  Саодати ту, давлати ту бегазанд бод.  Зи дурии замонаҳо расидаем,  Ба зери парчами ту саф кашидаем, кашидаем.    Зинда бош, эй Ватан,  Тоҷикистони озоди ман!    Барои ному нанги мо  Ту аз умеди рафтагони мо нишонаӣ,  Ту баҳри ворисон ҷаҳони ҷовидонаӣ,  Хазон намерасад ба навбаҳори ту,  Ки мазраи вафо бувад канори ту, канори ту.    Зинда бош, эй Ватан,  Тоҷикистони озоди ман!    Ту модари ягонаӣ,  Бақои ту бувад бақои хонадони мо,  Мароми ту бувад мароми ҷисму ҷони мо,  Зи ту саодати абад насиби мост,  Ту ҳастиву ҳама ҷаҳон ҳабиби мост, ҳабиби мост.    Зинда бош, эй Ватан,  Тоҷикистони озоди ман! | Dijori ardžmandi mo,  Ba baxti mo sari azizi tu baland bod,  Saodati tu, davlati tu begazand bod.  Zi duriji zamonaho rasidajem,  Ba zeri partšami tu saf kašidajem, kašidajem.    Zinda boš, ei Vatan,  Todžikistoni ozodi man!    Baroji nomu nangi mo  Tu az umedi raftagoni mo nišonaii,  Tu bahri vorison džahoni džovidonaii,  Xazon namerasad ba navbahori tu,  Ki mazra‘i vafo buvad kanori tu, kanori tu.    Zinda boš, ei Vatan,  Todžikistoni ozodi man!    Tu modari jagonaii,  Baqoji tu buvad baqoji xonadoni mo,  Maromi tu buvad maromi džismu džoni mo,  Zi tu saodati abad nasibi most,  Tu hastivu hama džahon habibi most, habibi most.    Zinda boš, ei Vatan,  Todžikistoni ozodi man! | دیار ارجمند ما   به بخت ما سر عزیز تو بلند باد  سعادت تو، دولت تو بی‌گزند باد  ز دوری زمانه‌ها رسیده‌ام  به زیر پرچم تو صف كشیده‌ام  كشیده‌ام    زنده باش، ای وطن  تاجیكستان آزاد من    برای نام و ننگ ما  تو از امید رفتگان ما نشانه‌ای  تو بهر وارثان جهان جاودانه‌ای  خزان نمی‌رسد به نوبهار تو  كه مزرع وفا بود كنار تو  كنار تو    زنده باش، ای وطن  تاجیكستان آزاد من    تو مادر یگانه‌ای  به كوی تو بود بهای خاندان ما  مرام تو بود مرام جسم و جان ما  ز تو سعادت ابد نصیب ماست  تو هستی و همه جهان حبیب ماست  حبیب ماست    زنده باش، ای وطن  تاجیكستان آزاد من |
Aiheesta muualla

Tádzsikisztán magyar honlapja - Kansallislaulun vokaali, instrumentaali, ja soviet versioa Textin kanssa.selvennä Némethy András (Arisztid) "Tádzsikisztán magyar honlapja" website.
tietoa Tadžikistanin kansallislaulusta
Tiffany Thornton

| Tiffany Thornton |
| --- | --- |

Henkilötiedot
Koko nimi:  Tiffany Dawn Thornton
Syntynyt: 14. helmikuuta 1986 (ikä 38)  College Station, Texas
Ammatti:  näyttelijä laulaja
Näyttelijä
Taiteilijanimet:  Tiff
Aktiivisena:  2004–
Merkittävät roolit:  Tawni Hart (Sonny With a Chance)
Aiheesta muualla
www.tiffanythornton.com
IMDb 
Tiffany Dawn Thornton (s. 14. helmikuuta 1986 College Station, Texas) on yhdysvaltalainen näyttelijä ja laulaja, joka tuli tunnetuksi televisiosarjasta Sonny With a Chance.
Ura

Thornton muutti alun perin Los Angelesiin pyrkiäkseen laulajaksi, mutta kiinnostui enemmän näyttelemisestä ja esiintyi ensi kerran televisiossa vuonna 2004 televisiosarjassa Quintuplets. Sittemmin hän on vieraillut muun muassa televisiosarjoissa Teinitytön kasvatusopas, O.C., Täydelliset naiset, That's So Raven, Waverly Placen velhot ja Hannah Montana. Thornton on tehnyt myös kaksi elokuvaroolia Hell on Earthissa ja Pete lainahöyhenissä vuosina 2007 ja 2009.
Todomondo

Todomondo Eurovision laulukilpailussa 2007.
Todomondo on Eurovision laulukilpailua 2007 varten perustettu yhtye, joka edusti Romaniaa kuusikielisellä kappaleellaan "Liubi, liubi, I love you".
Jäsenet

Andrei Ştefănescu    laulaa yhtyeessä romanian kielellä, Kamaran kanssa oma yhtye Alb Negru
Ciro de Luca          laulaa yhtyeessä italian kielellä
Mister M eli Bogdan Marian Taşcău     laulaa yhtyeessä espanjan kielellä
Kamara Ghedi    laulaa yhtyeessä ranskan kielellä, Andrein kanssa oma yhtye Alb Negru
Valeriu Răileanu   laulaa yhtyeessä venäjän kielellä
Vlad Creţu  laulaa yhtyeessä englannin kielellä
Stortorvet

Stortorvet vuonna 2020. Keskellä Kristian IV:ttä esittävä patsas.
Stortorvet on Oslon keskusaukio, jonka laidalla sijaitsee Oslon tuomiokirkko. Alun perin kaupungin tori sijaitsi Akershusin linnan vieressä nykyisen Christiania Torvin paikalla, mutta vuoden 1686 kaupunkipalon jälkeen uusi tuomiokirkko rakennettiin kaupunginmuurin ulkopuolelle nykyiselle paikalle, ja vuonna 1736 markkinat siirrettiin Stortorvetille. Torin paikalla oli aiemmin lampi, joka täytettiin maalla. Stortorvet oli pitkään kaupungin tärkein markkinapaikka, mutta nykyisin siellä harjoitetaan lähinnä kukkakauppaa.
Historiallisia tapahtumia

1697: Oslon tuomiokirkko vihitään käyttöön.
noin 1700: Kirkon viereistä lampea aletaan täyttää ja läheinen kaupunginmuuri puretaan.
1736: Kaupungin markkinat siirretään Stortorvetille.
1756: Torille pystytetään häpeäpaalu.
1770: Neljä traanilamppua alkaa valaista toria.
1848: Torille asennetaan sähköinen lyhtypylväs, joka saa lempinimekseen "Fiat Lux!".
1880: Kuningas Kristian IV:n patsas paljastetaan.
Rakennuksia

Oslon tuomiokirkko
Ostoskeskus Glasmagasinet
Stortorvets Gjestgiveri
Entinen Kreditkassenin pääkonttori
Aiheesta muualla

Kuvia tai muita tiedostoja aiheesta Stortorvet Wikimedia Commonsissa
Markkinahumua 1840-luvulla Ludwig Wilhelm Theodor Bratzin maalauksessa.
Surukerttuli

| Surukerttuli |
| --- | --- |
 Koiras ylempänä, naaras alakuvassa.
Uhanalaisuusluokitus
 Äärimmäisen uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kerttulit Parulidae
Suku::  Kultakerttulit Vermivora
Laji::  bachmanii
Kaksiosainen nimi
 Vermivora bachmanii  Audubon, 1833 
Katso myös
   Surukerttuli Wikispeciesissä   Surukerttuli Commonsissa 
Infobox OKNimi-testi OKIUCN-testi OK: 
Surukerttuli (Vermivora bachmanii) on äärimmäisen uhanalainen varpuslintu. Siitä ei ole varmoja havaintoja vuoden 1988 jälkeen.
Ulkonäkö ja koko

Surukerttuli kasvaa 12 cm pitkäksi. Aikuinen koiras on värikkäin: sillä on ruskea selkäpuoli, keltainen vatsapuoli ja musta päälaki ja rintaläikkä. Naaras ja nuori yksilö ovat hailakampia.
Esiintyminen ja elinympäristö

Surukerttuli pesii Yhdysvalloissa ja talvehtii Kuubassa. Yhdysvalloissa sitä ei ole nähty vuoden 1988 jälkeen, Kuubasta on epävarma havainto vuodelta 2002.
Todorka Jordanova

| Mitalit> Maa:   Bulgaria.Naisten koripallo. Olympialaiset  | Mitalit> Maa:   Bulgaria.Naisten koripallo. Olympialaiset  | Mitalit> Maa:   Bulgaria.Naisten koripallo. Olympialaiset  | Maa:   Bulgaria> Naisten koripallo. |
| --- | --- | --- | --- |
|  Pronssia | Montréal 1976 |  |  |
Todorka Jordanova (bulg. Тодорка Йорданова, s. 3. tammikuuta 1956) on bulgarialainen kilpauransa päättänyt koripalloilija ja olympiamitalisti.
Jordanova voitti Bulgarian naisten maajoukkueessa olympiapronssia Montréalissa 1976.
Aiheesta muualla

Profiili FIBA Archive (englanniksi)
Todorka Jordanova Kansainvälinen olympiakomitea. (englanniksi)
Bulgarian joukkue – Kesäolympialaiset 1976
4 Goltševa |
5 Metodieva |
6 Makaveeva |
7 Mihailova |
8 Gjurova |
9 Bogdanova |
10 Jordanova |
11 Dilova |
12 Štărkelova |
13 M. Stojanova |
14 Skerlatova |
15 P. Stojanova
SurfCAM

| Surfcam> Tiedot |
| --- | --- |
Ohjelmistotyyppi:  CAD/CAM
Alusta:  Windows
Aiheesta muualla
Verkkosivusto
Surfcam on tietokoneavusteisen suunnittelun (CAD) ja tietokoneavusteisen valmistuksen (CAM) ohjelmisto.
Ohjelmasta on saatavilla kahta eri vaihtoehtoa: Surfcam Traditional tai Surfcam.
Surfcamillä voi tehdä työstöratoja rautalanka- ja solidimalleihin. Ohjelmassa on 2,5-akselinen ohjelmointi sekä 5-akselikoneistus. Surfcamillä voi normaalin  jyrsin- ja sorviohjelmoinnin lisäksi ohjelmoida lankasahausta tai mittaamista. 
Surfcam-ohjelmisto on usein käytössä CAM-puolen työskentelyssä.
Surfcam Traditional

Surfcam Traditional on ensimmäisenä julkaistu Surfcam-ohjelmisto, joka on julkaistu 1980-luvun lopulla.
Surfcam

Surfcam tunnettiin aluksi Surfcam Evo -ohjelmistona, mutta myöhemmin nimettiin uudelleen muotoon Surfcam. Surfcam Evo julkaistiin 2013, kun Vero Software osti Surfcamin.
Historia

Vuonna 1988 Alan Diehl ja hänen poikansa Larry perustivat Surfware-yhtiön, jolloin myös julkaistiin Surfcam.
Tom Stallard

| Mitalit> Maa:   Yhdistynyt kuningaskunta.Miesten soutu. Olympialaiset  | Mitalit> Maa:   Yhdistynyt kuningaskunta.Miesten soutu. Olympialaiset  | Mitalit> Maa:   Yhdistynyt kuningaskunta.Miesten soutu. Olympialaiset  | Maa:   Yhdistynyt kuningaskunta> Miesten soutu. |
| --- | --- | --- | --- |
|  Hopeaa | Peking 2008 | kahdeksikko |  |
| MM-kilpailut  | MM-kilpailut  | MM-kilpailut  |  |
Thomas Tom Alexander Stallard (s. 11. syyskuuta 1978) on brittiläinen McLarenin Formula 1 -tallin insinööri, joka on aiemmin kilpaillut soutajana.
Stallard kilpaili vuoden 2008 kesäolympialaisissa Pekingissä ja oli mukana saamassa hopeaa kahdeksikossa. Hän osallistui myös Cambridge–Oxford-soutukilpailuihin vuosina 2001 ja 2002.
Stallard on työskennellyt McLarenilla vuodesta 2008 lähtien. Hän toimi muun muassa Jenson Buttonin kisainsinöörinä vuodet 2014–2016.
Käännös suomeksi
Tom Steels

Tom Steels
Tom Steels (s. 2. syyskuuta 1971 Sint-Gillis-Waas) on belgialainen entinen ammattilaispyöräilijä. Steels on erikoistunut yhden päivän kilpailuihin.[lähde? ]
Steels aloitti uransa vuonna 1994 Vlaanderen 2002 -tallissa ja voitti ensimmäisen kahden kauden aikana yhteensä kahdeksan kilpailua. Steelsin läpimurto tapahtui vuonna 1996, jolloin hän siirtyi Mapei-talliin. Hän voitti muun muassa Omloop Het Volk ja Gent-Wevelgem kilpailut. Steelsin paras kausi oli vuosi 1998, jolloin hän voitti toistamiseen Belgian kansallisen mestaruuden ja lisäksi neljä etappia Ranskan ympäriajossa. Uransa aikana hän on voittanut Belgian mestaruuden yhteensä neljästi ja kaiken kaikkiaan yhdeksän etappia Ranskan ympäriajossa.[lähde? ]
Steels lopetti uransa kauden 2008 lopussa.[lähde? ]
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tom Steels
Timo Raussi

Timo Asser Raussi (s. 5. syyskuuta 1936 Sippola) on entinen suomalainen pesäpalloilija ja pelinjohtaja.
Timo Raussi aloitti pelaamisen Pesäpallon mestaruussarjassa Myllykosken Kilpa-Veikoissa kaudella 1953 ja liittyi 1960 Kouvolan Pallonlyöjiin, jossa saavutti SM-hopeaa heti ensimmäisellä kaudellaan ja Suomen-mestaruuden kaudella 1966. Heti tämän jälkeen Raussi siirtyi KPL:n pelinjohtajaksi saavuttaen SM:n 1967, 1968, 1969 ja 1976.
Itä–Länsi-ottelussa Raussi pelasi vuosina 1961 ja 1965 ja Liitto–Lehdistö-ottelussa 1960 ja 1965.
Saavutukset > Pelaajana

1 SM-kulta: 1966
1 SM-hopea: 1960
2 Itä-Länsi-ottelua: 1961, 1965
Saavutukset > Pelinjohtajana

4 SM-kultaa: 1967, 1968, 1969, 1976
1 SM-hopea: 1970
1 SM-pronssia: 1977
Spina bifida

| Spina bifida (selkärankahalkio) |
| --- | --- |
 Piirros lapsesta, jonka selässä on meningomyeloseelen ja meningoseelen tunnusmerkkeihin kuuluva pussukka.
Luokitus
ICD-10:  Q05, Q76.0
MeSH:  C10.500.680.800
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Spina bifida (lat. halkaistu selkäranka) on neuraaliputken sulkeutumishäiriöihin kuuluva vammaryhmä. Siihen kuuluvat meningomyeloseele, spina bifida occulta ja meningoseele. Vamma muodostuu sikiölle varhaisessa yksilönkehityksen vaiheessa, ja se on yksi yleisimmistä synnynnäisistä epämuodostumista. Spina bifida -tyyppisessä neuraaliputken sulkeutumishäiriössä neuraaliputki ei sulkeudu selkärangan alaosasta kunnolla neurulaation aikana. Jos neuraaliputken aivo-osa ei sulkeudu kunnolla, aiheutuu sikiölle sen sijaan kuolettava anenkefalia.
Spina bifida on synnynnäinen epämuodostuma, eikä siihen ole suoranaista parannuskeinoa. Sen oireita voidaan kuitenkin helpottaa.
Vuosina 1969–2010 Suomessa syntyi vuosittain 10–25 lasta, joilla oli spina bifida.
Suomessa vuosina 1981–2010 syntyneistä sadasta tuhannesta lapsesta keskimäärin neljällä oli spina bifida. Samalla aikavälillä naisista, jotka kuulivat tulevansa saamaan spina bifida -lapsen, päätti 40 prosenttia valita raskaudenkeskeytyksen.
Spina bifida occulta

Spina bifida occulta on neuraaliputken sulkeutumishäiriöistä vaarattomin, ja toisinaan se jää huomaamatta henkilön aikuisikään asti, kunnes hän käy esimerkiksi röntgenkuvauksessa jonkin muun vaivan takia. Vaikka neuraaliputki ei ole täysin sulkeutunut, vastasyntyneen lapsen selässä ei näy muille spina bifida -tyypin vammoille tyypillistä kohjua vaan usein ylimääräistä karvoitusta tai patti.
Meningoseele

Meningoseelestä on kyse, kun epätäydellisesti sulkeutuneesta neuraaliputkesta pursuaa osittain ulos aivo-selkäydinnestettä ja selkäydinkanavaa suojaavia kalvoja. Meningoseele aiheuttaa lapsen selkään pienen kohjun, mutta koska selkäydin ja hermot eivät pursua kohjuun, hermot eivät juurikaan vaurioidu ja siten meningoseele-henkilöille ei aiheudu spina bifidasta kovin vaikeita oireita. Meningoseele on spina bifida -tyypin sulkeutumishäiriöistä harvinaisin.
Meningomyeloseele

Meningomyeloseele on spina bifida -tyypin kehityshäiriöistä vakavin ja yleisin. Siitä kärsiviä on noin 75 prosenttia oireita aiheuttavista spina bifida -tapauksista. Joskus termejä spina bifida ja meningomyeloseele käytetään kuvaamaan samaa asiaa, mutta tarkalleen ottaen spina bifida tarkoittaa ryhmää vammoja, joihin meningomyeloseele kuuluu.
Meningomyeloseeleen kuuluu oireina usein jalkojen osittainen halvaustila, tunnottomuutta, suoliston ja virtsarakon hallintaongelmia sekä kognitiivisia ongelmia. Noin 90 prosenttia meningomyeloseele-henkilöistä kärsii hydrokefaliasta eli aivojen nestekierron häiriöstä. Oireiden vakavuus riippuu vamman kohdasta selkärangassa.
Aiheesta muualla

Wikimedia Commonsissa on kuvia tai muita tiedostoja aiheesta .
Kehitysvammahuollon tietopankki: Kari Viitapohja, Spina bifida (Arkistoitu – Internet Archive)
Meningomyeloseele
Todo va a cambiar

| Todo va a cambiar D'NASH |
| --- | --- | --- |

Studioalbumin tiedot
 Julkaistu: 4. joulukuuta 2007
 Formaatti: CD
 Tyylilaji: pop
 Levy-yhtiö: Records CAES
D'NASH:in muut julkaisut
| Capaz de Todo 2006 | Todo va a cambiar 2007 |   |
Todo va a cambiar on espanjalaisen poikabändi D'NASH:in toinen studioalbumi, joka julkaistaan Espanjassa 4. joulukuuta 2007.
Ensimmäinen singlejulkaisu albumilta on ruotsalaisen Jimmy Janssonin alun perin levyttämä Amanda. Kappaleeseen on tehty myös musiikkivideo.
Kappaleet

Amanda
Yo por tí, tú por mi
Hasta que me ames
En Medio de la calle
Casi
Esta vez si
Todo va a cambiar
Se me ahoga la vida
Dale
Sigueme
Una vida más
Loco
Tom Slingsby

| Mitalit | Mitalit | Mitalit |  |
| --- | --- | --- | --- |
|  Tom Slingsby vuonna 2014  |  Tom Slingsby vuonna 2014  |  Tom Slingsby vuonna 2014  |  |
Maa:  Australia
Miesten kilpapurjehdus
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | laser |  |
| MM-kilpailut   | MM-kilpailut   | MM-kilpailut   |  |
|  Kultaa | Cascais 2007 | laser |  |
|  Kultaa | Terrigal 2008 | laser |  |
|  Kultaa | Hayling Island 2010 | laser |  |
|  Kultaa | Perth 2011 | laser |  |
|  Kultaa | Boltenhagen 2012 | laser |  |
|  Hopeaa | Jeju 2006 | laser |  |
Tom Slingsby (s. 5. syyskuuta 1984 Sydney) on australialainen kilpapurjehtija ja olympiavoittaja. 186 senttimetriä pitkä ja 81 kilogrammaa painava Slingsby edustaa Gosford Sailing Clubia. Hän kilpailee laser-luokassa.
Slingsby saavutti olympiakultaa vuoden 2012 kesäolympialaisista Lontoosta laser-luokasta. MM-kilpailuista Slingsbyllä on viisi kultaa vuosilta 2007, 2008, 2010, 2011 ja 2012 sekä yksi hopea vuodelta 2006. Vuonna 2010 hänet valittiin vuoden purjehtijaksi ja vuonna 2012 Australian vuoden urheilijaksi.
Slingsbyn valmentajana toimii Arthur Brett. Hänet tunnetaan lempinimellä The Wind Whisperer (suom. Tuulikuiskaaja).
Käännös suomeksi
Tiina Parkkinen

Suomen suurlähetystö Berliinin pohjoismaiset suurlähetystöt -kompleksissa.
Voralberg Museum Bregenzissä Itävallassa.
Tiina Parkkinen (s. 1965 Wien, Itävalta) on suomalainen arkkitehti.
Parkkinen aloitti arkkitehtuuriopinnot Wienin taideakatemiassa professori Timo Penttilän oppilaana. Vuonna  1986 hän opiskeli kaupunkirakentamista  Fèsissä Marokossa ja suoritti tutkinnon 1994 Wienin taideakatemiassa. Hän perusti 1995 Alfred Bergerin kanssa arkkitehtitoimiston  Berger + Parkkinen jolla on toimipaikat Wienissä ja Helsingissä. Toimisto voitti joulukuussa 1995 kansainvälisen arkkitehtikilpailun Berliinin pohjoismaisten suurlähetystöjen kokonaisuudesta, johon kukin maa suunnittelutti oman rakennuksen.
Aiheesta muualla

Berger + Parkkinen -toimiston verkkosivusto
Timantti (albumi)

| Timantti Paula Koivuniemi |
| --- | --- | --- |

Studioalbumin tiedot
 Äänitetty : 2007
 Julkaistu: 14. marraskuuta 2007
 Tyylilaji: iskelmä
 Kesto: 40.12
 Levy-yhtiö: Edel Records
Listasijoitukset
  Suomi: 11. (viikko 47/2007)
Paula Koivuniemen muut julkaisut
| Yöperhonen 2006 | Timantti 2007 | Nainen 2009 |
Timantti on Paula Koivuniemen albumi, joka julkaistiin 14. marraskuuta 2007 levymerkillä Edel Records. Se debytoi Suomen virallisen listan sijalla 11. Levy myi kultaa ja palkittiin Emma-gaalassa vuoden iskelmäalbumina. Albumi on myynyt kultalevyn oikeuttavan määrän.
Musiikkitoimittajat valitsivat Timantin vuoden 2007 levyksi.
Kappaleet

Timantti – 3.16
Moskova – 3.18
Mustalaisnainen – 3.28
Pelkään – 4.10
Minä olen muistanut – 3.59
Tähtivyö – 3.53
Maria – 3.27
Musta tango – 3.43
Jäin kiinni elämään – 3.18
Salaa – 3.35
Kadotettujen sielujen maa – 3.49
Sweden Cup

| Sweden Cup |
| --- | --- |
Kilpailupaikka:  Solvallan ravirata, Tukholma
Maa:   Ruotsi
Perustettu:  1977
Matka:  1 600 metriä
Rotu:  Lämminveriset
Kilpailuennätys:  09,7a (Owen's Club 2013)
Voitokkain hevonen:  Angels Flight ja Demon Sid, 2
Voitokkain ohjastaja:  Stig H. Johansson, 6
Ensimmäinen palkinto:  500 000 SEK (2015)
Sweden Cup on vuosittain Tukholmassa Solvallan raviradalla järjestettävä lämminveristen ravihevosten suurkilpailu. Se on toukokuun viimeisenä viikonloppuna pidettävien Elitloppet-ravien lauantain päälähtö ja viikonlopun toiseksi merkittävin suurkilpailu.
Sweden Cup järjestettiin ensimmäisen kerran vuonna 1977. Siihen osallistuu avoimien sarjojen hevosia, joita ei ole kutsuttu mukaan viikonlopun pääkilpailuun Elitloppetiin. 1990-luvulla kilpailu tunnettiin joitakin vuosia nimellä Mitshubishi Motors Cup.
Vuodesta 1982 lähtien Sweden Cup on kilpailtu Elitloppetin tavoin 1 600 metrin matkalla autolähetyksenä. Aluksi juostaan kaksi kahdeksan hevosen alkuerää, joista molemmista neljä parasta pääsee myöhemmin samana päivänä järjestettävään kahdeksan hevosen finaaliin. Vuosina 1977–1981 ajettiin kaksi osalähtöä ja kilpailun voittajaksi selvisi molemmat lähdöt voittanut hevonen tai kahdesta eri voittajasta nopeimman yhteisajan saavuttanut.
Suomalaisomistuksessa kilpailleista hevosista ovat Sweden Cupin voittoon yltäneet Keystone Patriot (1981), Leander Blue Chip (1983), Glenn Kosmos (1985) sekä Express Merett (2009). Lisäksi ranskalaisomistuksessa juossut suomalaissyntyinen Louise Laukko voitti kilpailun vuonna 1998. Oman karsintalähtönsä ovat suomalaisista voittaneet Nevele Fever (1983) ja Passionate Kemp (2006).